text: [{"text_idx": "#000004", "text": "Sa\u2019aad Hiriiri ibsa Sa\u2019udii keessatti Televiziyoonii Al-Arabiyaatiin Sabtii har\u2019aa kenneen ,\u201dTayita kiyya gadi dhiisuu beeksisa\u201d jedhe. Sa\u2019aad Hariiri ibsa isaa kanaan akka jedhetti, Iiraan dhimmaa biyyoota Arabaa keessa seenuun kan jeeqaa jirtu ta\u2019uu ibse. Iiraan Garee Hizballah waliin tahuudhaan Lubnaan gara jeequmsaatti seensisaa akka jirtu hime."}, {"text_idx": "#000006", "text": "Sa\u2019aad Hariiri akka jedhetti haalli biyyattiin yeroo amma keessa jirtu haala bara 2005 yeroo abbaan isaa Rafiiq Hariir ajjeefameen kan wal fakkaatu tahuu beeksise."}, {"text_idx": "#000008", "text": "Sa\u2019aad Hariirii yeroo ammaa Sa\u2019udii keessaatti kan argamu yoo tahu, osoo hin eeggamin taayitaa gad lakkisuun isaa Lubnaan gara rakkoo cimaatti akka hinseensifne sodaan jedhu cimeera."}]